EkBass/fiwiki-20250220-pages-articles huggingface dataset:
Ruola

Ruola voi tarkoittaa seuraavia: ==Sukunimet== *Marjo Brunow-Ruola (s. 1940), kirjailija *Martti Ruola (1917–1988), rakennusmestari ja teollisuusneuvos *Pekka Ruola, poliitikko *Urho Ruola (1919–2006), rakennusmestari ja vuorineuvos, Martti Ruolan veli ==Muut== * Ruola, kylä Kustavissa *Ruola Oy, entinen rakennusyhtiö *Rakennus-Ruola, Rakennus Oy:n ja Ruola Oy:n fuusiosta syntynyt rakennusyhtiö
SoHo (australialainen televisiokanava)

SoHo oli australialainen television maksukanava, joka lähetti ohjelmia kaapeli- ja satelliittiverkossa. Kanava aloitti lähetykset vuonna 1995 nimellä W, mutta elokuussa 2012 kanava lanseerattiin uudelleen nimellä SoHo. Kanavan omisti australialainen Foxtel. Kanava lopetettiin lokakuussa 2016, ja sen tilalle lanseerattiin Foxtelin uusi Binge-kanava. Kanavan omia ohjelmia olivat draamasarjat Wentworth ja Kotiin takaisin (kolmannesta kaudesta lähtien). Nämä ja useat muut kanavan ohjelmat siirrettiin saman yrityksen Showcase-kanavalle. == Lähteet == == Aiheesta muualla == * Kanavan kotisivut Luokka:Australialaiset televisiokanavat Luokka:Vuonna 1995 perustetut televisiokanavat Luokka:Vuonna 2016 lakkautetut televisiokanavat
Welcome to My Life

Welcome to My Life on suomalaisen Sunrise Avenue -yhtyeen single, joka julkaistiin 28. lokakuuta 2009. Kappale on mukana myös vuoden 2009 albumilla Popgasm. == Kappaleet == # # == Aiheesta muualla == * Welcome to My Life discogs.com -sivustolla Luokka:Sunrise Avenuen kappaleet Luokka:Vuoden 2009 kappaleet
The Life of Pablo

The Life of Pablo on yhdysvaltalaisen hip hop -artisti Kanye Westin seitsemäs studioalbumi, joka julkaistiin ensimmäisen kerran albumimuodossa 14. helmikuuta 2016. Albumin aikaisempia työnimiä olivat So Help Me God, SWISH ja Waves. Albumi sai julkisuutta useista muutoksistaan ennen julkaisua ja myös ensimmäisen julkaisuajankohdan jälkeen. Albumin ensimmäinen single, Famous, julkaistiin maaliskuun 2016 lopussa. == Julkaisu == West ilmoitti ennen albumin koko nimen julkaisua sen akronyymin T.L.O.P. The Life of Pablon kappaleet vaihtuivat vielä viime tingassa useaan otteeseen. West esitti albuminsa kappaleita 11. helmikuuta 2016 Madison Square Gardenissa Yeezy Season 3 -tapahtumassa, jota pidettiin myös albumin julkaisukonserttina sen alkuperäiseksi aiottuna julkaisupäivänä. Tapahtuma esitettiin suorana 20 maassa, mukaan lukien Suomessa. Viime hetken muutosten johdosta albumi julkaistiin lopulta 14. helmikuuta 2016 yksinoikeudella Tidal- suoratoistopalvelussa. Samana päivänä West esitti kaksi kappaletta usean muun albumilla esiintyvän artistin kanssa Saturday Night Live -televisio- ohjelmassa. 1\. huhtikuuta albumi julkaistiin myös Spotifyssa, Apple Musicissa ja Google Playssa, ja sitä pystyi ostamaan Westin kotisivulta. Westin mukaan albumi tulee myös jatkossa elämään ”alati kehittyvänä taideteoksena”. == Myynti ja listamenestys == Tidalin mukaan albumia striimattiin 250 miljoonaa kertaa ensimmäisten kymmenen päivän sisällä. Sitä myös ladattiin laittomasti yli puoli miljoonaa kertaa. Albumin ensimmäisten viikkojen Tidal-striimauksia ei kuitenkaan raportoitu Billboard 200 -listan käyttämälle Nielsen Musicille, joten albumi nousi listalle vasta, kun se 1. huhtikuuta oli lisätty myös muihin striimauspalveluihin sekä myyntiin Westin ja Tidalin nettisivuilla. Viikko laajemman levityksen jälkeen albumi nousi Billboard 200 -listan kärkeen sen laskennallisen myyntimäärän ollessa 94 000 albumia, josta 28 000 oli kokonaisia albumeita ja loput striimauksia. Albumi oli historian ensimmäinen Billboard-listan ykkösalbumi, jonka myyntiluvuista yli puolet tuli striimauksista. Suomessa albumi nousi Suomen virallisen albumilistan 14:nneksi viikolla 12/2016. Norjassa se ylsi albumilistan kärkeenhttp://lista.vg.no/liste/topp-40-album/2/dato/2016/uke/14 ja Ruotsissahttp://www.swedishcharts.com/showitem.asp?interpret=Kanye+West&titel;=The+Life+of+Pablo&cat;=a sekä Tanskassahttp://hitlisten.nu/ toiseksi. Albumi saavutti listasijoituksia myös muissa maissa. == Kappalelista == == Arviot == * Rolling Stone: Rolling Stone * Pitchfork Media: 9.0/10Pitchfork review * Rumba: 9,5/10Rumban arvio == Lähteet == Luokka:Kanye Westin albumit Luokka:Vuoden 2016 albumit
Heikki Malmberg

Heikki Malmberg (s. 1981 Tampere) on suomalainen rumpali. Hänen pitkäaikaisin yhtyeensä on Diablo, jossa hän on soittanut vuodesta 2000 alkaen. Malmberg aloitti rumpujensoiton 13-vuotiaana. 1990-luvun lopulla hän soitti yhtyeissä Bulldozer, Snakegod ja Wolfpack. Snakegodin kanssa hän levytti esikoisalbumin Invitation (2001), mutta yhtyeen rumpaliksi vaihtui Kari ”Lacu” Lahtinen ennen albumin julkaisua. Diabloon Malmberg liittyi vuonna 2000, ja hänen ensimmäinen albuminsa yhtyeen kanssa oli Renaissance (2002). Diablon ohella Malmberg on soittanut ja levyttänyt Manzanan ja Damen kanssa. Vuonna 2007 hän tuurasi Teppo Veliniä Stam1nan kesäkiertueella. Vuonna 2018 hän liittyi Humavoid- yhtyeeseen. Malmbergillä on oma tuotantoyritys Halfway House Music Production. Hän toimii soitonopettajana ja on julkaissut sähköisiä harjoituskirjoja rummuille ja kielisoittimille. Rumpujen lisäksi hän soittaa kitaraa. Malmberg käyttää Pearlin rumpuja ja Sabianin symbaaleja. == Lähteet == == Aiheesta muualla == * Halfway House Music Production * Heikki Malmbergin YouTube-kanava Luokka:Suomalaiset rumpalit Luokka:Vuonna 1981 syntyneet Luokka:Elävät henkilöt
Teollistamisrahasto

Teollistamisrahasto Oy (myös: Industrialization Fund of Finland Ltd.) oli vuonna 1954 perustettu erityisluottolaitos, jonka toimipaikka oli Helsingissä, myöhemmin myös Tampereella ja Turussa. Sen sijoituskohteita olivat teollisuuden ja matkailun sekä niitä tukevien alojen yritysten investoinnit. Se harjoitti myös neuvontaa. Vuonna 1983 sen tase oli 2,5 miljardia markkaa, antolainaus 2,1 miljardia markkaa, ja sillä oli henkilökuntaa 97.Facta 2001, WSOY 1985, 16. osa, palsta 482 Teollistamisrahaston omistajia olivat aluksi Suomen Pankki ja kotimaiset liikepankit. Myöhemmin omistajina oli myös ulkomaisia rahoituslaitoksia ja kotimaisia suuryrityksiä ja yhteisöjä.Jukka Liukkonen: Teollistamisrahaston historia (doc) Teollistamisrahasto pyrki rahamarkkinoiden vapauduttua 1980-luvulla aggressiivisesti investointipankiksi. Se ärsytti rahaston omistavia pankkeja, jotka kokivat TR:n kilpailijakseen. SKOP osti Teollistamisrahaston itselleen muilta pankeilta syksyllä 1986 aloitetulla valtausoperaatiolla. TR:llä oli tuolloin lähes 2 000 asiakasta, 2,7 miljardin markan luottokanta ja runsaasti omaa pääomaa. Sen luottosalkku sisälsi erittäin edullisia ulkomaisia luottoja. TR:n rahoitusmarginaali oli parhaimmillaan erittäin korkea, jopa 7 %. Teollistamisrahasto olikin erittäin voittoisa yritys ja yksi Helsingin suurimmista veronmaksajista. SKOP käytti Teollistamisrahastoa 1980-luvun lopulla omissa sijoitusoperaatioissaan. Teollistamisrahaston toiminta päättyi 1996. ==Toimitusjohtajat== * Jaakko Kahma 1954–1955 * Rainer Veisterä 1955–1963 * Seppo Konttinen 1963–1966 * Jaakko Lassila 1967–1970 * Pertti Tuomala 1970–1985 * Ilpo Santala 1986 * Veijo Laakso 1986–1987 * Jorma Kuoppala 1987–1990 * Hannu Puhakka 1990–1992 * Juha Marjosola 1992–1996 == Lähteet == == Aiheesta muualla == * Teollistamisrahaston yhtiöhistoriaa Pörssitiedon verkossa Luokka:Investointipankit‎
George Sonata

George Sonata on suomalainen säveltäjä, sanoittaja ja sovittaja. Hän on säveltänyt ja sanoittanut teoksia vuodesta 1973 lähtien. == Biografia == George Sonatan sävellyksiä, sanoituksia ja sovituksia on yhteensä yli sata kappaletta. Hän on säveltänyt ja sanoittanut musiikin lukuisiin näytelmiin ja sketsiteatteriesityksiin, kuten Kultainen vasikka, Vihtorin harha-askel (Tatu Pekkarinen), Noita palaa elämään (Mika Waltari), Käry kävi isäntämiehet, Mökkiloukku, Väärämäen veljekset (Raimo Suuronen), Limppu & Pullava, Into piukassa, Tomppa, Mummon saappaassa soi fox (Sirkku Peltola) ja Kunnon komedia. George Sonatan pseudonyymin takana on kirjailija Jyrki Suominen Jyrki Suomisen kotisivut == George Sonatan musiikkimaailma == George Sonatan teokset on sovitettu siten, että niissä on laaja orkestraatio, usein iso tunnelmarooli erityisesti jousilla ja puhaltimilla. Musiikin sointumaailma halaa englantilaista duuri-molli-maailmaa, länsimaista maj-sointua ja usein mukana on myös slaavilainen molliasetelma. George Sonatan teosten riimeissä on kuvattu ihmiskohtaloita ja ihmistarinoita, oikeasti elettyä elämää sekä paljon haikeutta ja romantiikkaa. == George Sonata live == Vuodesta 2011 lähtien on pidetty useita Sonatan musiikin konsertteja eri artistien esittämänä. YouTubessa on katsottavissa ja kuunneltavissa George Sonatan tuotantoon perustuvia musiikkivideoita. Vuonna 2015 julkaistiin 12 teoksen albumi Lapset huomisen solistina Emmi Loven. Vuonna 2020 julkaistiin 12 teoksen albumi Lars Vadin solistina Lars Vadin.Lars Vadinin kotisivut == Aiheesta muualla == * George Sonatan kotisivut Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Syntymävuosi puuttuu Luokka:Elävät henkilöt
Shūhei Fujisawa

Shūhei Fujisawa (, oik. Tomeji Kosuge, , 26. joulukuuta 1927 – 26. tammikuuta 1997) oli japanilainen kirjailija. Fujisawa keskittyi historialliseen fiktioon, ja häneltä julkaistiin yli viisikymmentä teosta, sekä täysimittaisia romaaneja että novellikokoelmia. Ennen kirjailijanuraansa Fujisawa työskenteli toimittajana. Fujisawan tuotantoa on filmatisoitu sekä televisiosarjoiksi että elokuviksi. Viidestä hänen julkaisemastaan kirjasta on tehty elokuva, joista tunnetuin kokonaisuus on Yōji Yamadan ohjaama trilogia Samurai hämyisen illan (たそがれ清兵衛 Tasogare seibei) 2002, Kakushi ken: oni no tsume (隠し剣 鬼の爪, kirjaimellisesti "Kätketty terä: Onin kynsi") 2004 ja Bushi no ichibun (武士の一分, kirjaimellisesti "Soturin kunnia") 2006. Trilogian kahta jälkimmäistä osaa ei ole suomennettu. == Aiheesta muualla == * Luokka:Vuonna 1927 syntyneet Luokka:Vuonna 1997 kuolleet Luokka:Japanilaiset kirjailijat
Joutsenon lukio

Joutsenon lukio oli vuosina 1962–2014 Joutsenossa toiminut lukio. == Historia == Joutsenon ensimmäinen kansakoulu perustettiin vuonna 1884,Ropponen 1997, 329. mutta oppikoulutasoista opetusta joutsenolaiset lapset ja nuoret joutuivat hakemaan 1950-luvulle asti esimerkiksi Viipurista, Lappeenrannasta tai Imatralta. Toisen maailmansodan jälkeen Joutsenossa päätettiin anoa oikeutta perustaa kunnallinen keskikoulu, mutta yritys tyssäsi kouluhallituksen kanssa käytyihin neuvotteluihin alkuvuonna 1946. Kunnallista keskikoulua haki 50 muutakin kuntaa, ja vain kahteen anomukseen suostuttiin.Ropponen 1997, 422–426. Vuonna 1953 perustettiin yksityisen oppikoulun kannatusyhdistys, joka sai tukijoikseen suuret teollisuuslaitokset Hackmanin ja Pulpin ja vuonna 1954 myös kunnanvaltuuston. Lupa koulun perustamiseen heltisi lopulta, ja koulu aloitti toimintansa 1. syyskuuta 1955 nimellä Joutsenon yhteiskoulu, joskin aluksi vain viisivuotisena keskikouluna. Ensimmäisellä vuosikurssilla oli 44 oppilasta. Koulun ensimmäinen rehtori oli aiemmin Tapiolan emäntäkoulussa opettanut agronomi Airi Kaivola, jonka seuraajaksi vuonna 1957 tuli Jorma Räisänen. Joutsenon yhteiskoulu toimi aluksi yhdessä luokkahuoneessa Honkalahden koululla, mikä kävi pian ahtaaksi. Kesällä 1956 yhteiskoululle alettiin rakentaa omaa rakennusta Rientolan kentälle, ja jo seuraava kevätlukukausi päästiin opiskelemaan uusissa tiloissa. Rinnakkaisluokkien perustamisen myötä myös uusi rakennus muuttui pieneksi, ja vuoden 1961 alussa valmistui koulun laajennus, josta tuli uusi päärakennus. Tämä koulukiinteistö on tunnettu myöhemmin Kesolan kouluna. Vuonna 1962 valtioneuvosto myönsi Joutsenon yhteiskoululle luvan perustaa lukio. Ensimmäiset ylioppilaat valmistuivat keväällä 1965. Vuonna 1969 yhteiskoululla oli yli 500 oppilasta, ja koulun viimeisenä lukuvuonna 1974–1975 ylittyi 700 oppilaan raja. Peruskoulujärjestelmään siirtymisen myötä vuonna 1975 yhteiskoulun keskikoululuokat yhdistettiin kansakoulun kanssa peruskouluksi ja lukio jatkoi Joutsenon lukiona. Peruskoulun yläaste ja lukio muuttivat Penttiläntielle yhteiseen koulukeskukseen, jonka ensimmäinen osa oli valmistunut vuonna 1970 kansakoulun kaksivuotisen jatkokoulun eli kansalaiskoulun tarpeisiin.Ropponen 1997, 421–422. Jorma Räisänen työskenteli koulun rehtorina aina vuoteen 1995 asti. Koulusta on kirjoittanut ylioppilaaksi muun muassa lääkäri ja kansanedustaja Päivi Räsänen vuonna 1978. Kukka Tast on kirjoittanut koulun 50-vuotishistoriikin Juuret ja siivet – Joutsenon yhteiskoulu ja lukio 1955–2005 (ISBN 952-91-9445-5). Joutseno liitettiin Lappeenrantaan vuonna 2009. Lappeenrannan kaupunginvaltuusto päätti joulukuussa 2013 lakkauttaa Joutsenon lukion äänin 41–15, 3 tyhjää. Samassa yhteydessä päätettiin myös Lauritsalan lukion lakkauttamisesta, ja Lappeenrannan ainoiksi kunnallisiksi lukioiksi jäivät Lyseon lukio ja Kimpisen lukio. Joutsenon lukion viimeiset 30 ylioppilasta valmistuivat 31. toukokuuta 2014. Lukion viimeisenä rehtorina toimi Tiina Laitimo. == Lähteet == * === Viitteet === Luokka:Joutseno Luokka:Lappeenrannan lukiot Luokka:Entiset suomalaiset oppilaitokset
Juggernautti

Juggernautti on suomalaisen heavy metal-yhtye Kilven studioalbumi, joka julkaistiin 5. kesäkuuta 2015. Se nousi suoraan Suomen virallisen albumilistan sijalle 15. Albumin fyysinen versio sisältää yhdeksän uutta kappaletta, joista suurin osa on Taagen sanoittamia sekä DVD-levyn. Digitaalisessa versiossa on uusien biisien lisäksi neljä uudelleenäänitettyä biisiä. Albumi on äänitetty suuremmaksi osaksi Peten kotistudiolla Turussa lukuun ottamatta rumpuja mutta Villin vaaran koston uusi versio on äänitetty Rockroom-studiossa. Lisäksi Kielletyillä teillä -kappaleella vierailee Maya Liittokivi. == Kappaleet == # # # # # # # # # # # # # == Arvostelut == * Imperiumi.net: 8+/10Imperiumi.net * Inferno: Inferno * Keskisuomalainen: Keskisuomalainen == Lähteet == == Aiheesta muualla == * Juggernautti discogs.com -sivustolla * Luokka:Kilven albumit Luokka:Vuoden 2015 albumit
Teollisuusvakuutus

Teollisuusvakuutus eli Keskinäinen yhtiö Teollisuusvakuutus, myöhemmin If Teollisuusvakuutus, If Vahinkovakuutusyhtiö, oli Helsingissä vuonna 1965 perustettu vakuutuslaitos. Se myönsi teollisuudelle erilaisia vahinkovakuutuksia. Vuonna 1984 sille siirrettiin osa Fennian vakuutuskannasta ja vuonna 1988 Suomen Merivakuutus Oy:n vakuutuskanta yritysostolla. Vuonna 1983 sen vakuutustulo oli 363 miljoonaa markkaa, ja sillä oli henkilökuntaa 290.Facta 2001, WSOY 1985, 16. osa, palsta 486 Vuoden 1994 alusta se fuusioitiin Vakuutusyhtiö SampoonHistoria, Sampo Group. == Toimitusjohtajat == *Carl-Olaf Homén 1975–1996 === If/Sampo Teollisuusvakuutus === * Juha Toivola * Hannu Kokkonen == Lähteet == ==Kirjallisuutta== * Markku Kuisma: Teollisuuden vuosisata 1890–1990 : teollisuusvakuutus ja sen edeltäjät 100 vuotta, Keskinäinen yhtiö Teollisuusvakuutus, 1990 * Risk consulting -lehti (ent. Teollisuusvakuutus), suurasiakkaille julkaistava lehti Luokka:Suomalaiset vahinkovakuutusyhtiöt Luokka:Entiset suomalaiset vakuutusyhtiöt
Oskar Loerke

Oskar Loerke (1884–1941) oli saksalainen lyyrikko ja kertoja, joka julkaisi muun muassa teokset Pansmusik (1929), Atem der Erde (1930), Der Silberdistelwald (1934) sekä kertomuksia, päiväkirjoja sekä mm. Aleksis Kiveä ja Kalevalaa kuvaavia esseitä. Loerke oli ekspressionismin edustajia, joiden tuotannossa ekspressionismi saavutti huippunsa noin vuonna 1912Otavan Suuri Ensyklopedia, s. 1009. Kokoelmassa Silberdistelwald (1934) Loerke esittää terävää poliittista kritiikkiä. Hänen runojensa kieli on viimeisteltyä, vailla turhia tehokeinoja. ==Suomennettuja runoja== ;LähdeOskar Loerke, Linkki maailman runouteen, runotietokanta, Lahden kaupunginkirjasto. Päivitetty 17.5.2021, viitattu 18.6.2021 Armo Hormian suomentamia runoja kokoelmasta Atem der Erde (1930), julkaisussa Parnasso 1951; nro 3, * Merta päin * Mystinen näky * Unematkan kolmetoista asemaa: Kuvastin * Yöllä Helvi Juvosen suomentamia runoja * Talvi-ilta Berliinissä (Blauer Abend in Berlin), Parnasso 1959; nro 6 * On myöhäistä, on vaikeaa, kokoelmassa Aukea ei koskaan metsään ovi: kootut, toimi. Mirkka Rekola ja Liisa Enwald, Helsinki: WSOY 2009 ISBN 978-951-0-35622-7 Aale Tynnin suomentama runo: * Runoilijan hauta (Grab des Dichters), teoksessa Tuhat laulujen vuotta: valikoima länsimaista lyriikkaa, toim. Aale Tynni, WSOY 1957; 1974 ISBN 951-0-06216-2; 2004 ISBN 951-0-29121-8 == Lähteet == Luokka:Saksalaiset runoilijat Luokka:Vuonna 1884 syntyneet Luokka:Vuonna 1941 kuolleet
18 parasta savuna ilmaan!

18 parasta savuna ilmaan! on suomalaisen heavy metal-yhtye Kilven kokoelma- albumi, joka julkaistiin vuonna 2008. == Kappaleet == # # # # # # # # # # # # # # # # # # == Aiheesta muualla == * 18 parasta savuna ilmaan! discogs.com -sivustolla * Luokka:Kilven albumit Luokka:Vuoden 2008 kokoelma-albumit
Achladókampos

Achladókampos (; myös Ahladókambos) on Kreikan kylä sekä samanniminen Árgos- Mykíneen kunnan kunnallisyksikkö (Δημοτική Ενότητα Αχλαδόκαμπου, Dimotikí Enótita Achladókampou) ja entinen itsenäinen kyläkunta. Se sijaitsee Argoliin alueyksikössä Peloponnesoksen alueella. Kylän ja kunnallisyksikön väkiluku on 497 (vuonna 2011). Achladókampoksen kylä sijaitsee noin 35 kilometriä lounaaseen Árgoksen kaupungista. Se on saanut nimensä joko alueen päärynä- tai oliivipuista. Achladókampos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Aléan, Árgoksen, Koutsopódin, Lérnan, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Árgos-Mykínes Luokka:Peloponnesoksen entiset kunnat Luokka:Peloponnesoksen kylät
Aléa (Argolis)

Aléa () on Kreikan kylä sekä samanniminen Árgos-Mykínesin kunnan kunnallisyksikkö (Δημοτική Ενότητα Αλέας, Dimotikí Enótita Aléas ja entinen itsenäinen kyläkunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 660 ja varsinaisen Aléan kylän väkiluku 103 (vuonna 2011). Aléan kylä sijaitsee noin 74 kilometriä länsiluoteeseen Árgoksen kaupungista. Antiikin aikana nykyisen kylän lähellä sijaitsi Alean kaupunki. Nykyisen kylän alkuperäinen nimi oli Bougiáti (Μπουγιάτι). Se nimettiin uudelleen antiikin aikaisen kaupungin mukaan vuonna 1928. Kylän pääkirkko, joka on rakennettu bysanttilaisella ajalla 1200-luvulla, on omistettu Neitsyt Marialle (Panagía). Aléan kunnallisyksikkö käsittää Árgos-Mykínesin kunnan luoteisosan. Aléa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Árgos-Mykínesin kunnaksi yhdessä Achladókampoksen, Árgoksen, Koutsopódin, Lérnan, Lýrkeian, Mykínesin ja Néa Kíoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Aléan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ágios Nikólaos Ágios Nikólaos 7 Exochí 30 Platáni 103 Aléa Aléa 103 Frousioúna Frousioúna 70 Skoteiní Skoteiní 347 Yhteensä: 660 == Lähteet == == Aiheesta muualla == Luokka:Árgos-Mykínes Luokka:Peloponnesoksen entiset kunnat Luokka:Peloponnesoksen kylät
Teppo (sukunimi)

Teppo on muun muassa seuraavien suomalaisten sukunimi: *Hannes Teppo (1898–1953), kielitieteilijä ja suomen kielen kehittäjä, Kielitoimiston johtaja *Ilja Teppo (s. 1981), Kaukolasipartio-yhtyeen laulaja ja kitaristi *Jaakko Teppo (1953–2024), kansantaiteilija, trubaduuri ja satiirikko *Johannes Teppo (s. 1987), Kaukolasipartio-yhtyeen laulaja *Justus Teppo (s. 2003), pesäpalloilija *Miihkali Teppo (s. 1992), jääkiekkoilija *Yrjö Teppo (1896–1971), runoilija, kirjailija ja suomentaja.
Alea

Alea tai Aléa voi viitata seuraaviin: * Alea, jumalatar antiikin Arkadiassa, myöhemmin Athenen epiteetti * Alea, antiikin aikainen kaupunki Arkadiassa Kreikassa * Aléa, kylä ja Árgos-Mykíneen kunnan kunnallisyksikkö Argoliin alueyksikössä Peloponnesoksen alueella Kreikassa * Aléa, kylä Tegéan kunnallisyksikössä Trípolin kunnassa Arkadian alueyksikössä Peloponnesoksen alueella Kreikassa, saanut nimensä Athene Alean temppelistä * Alea, Ravensburgerin pelituotemerkki * Alea-Kirja, Kauko Kareen 1967 perustama kustannusyhtiö * Alea, sukunimenä: ** Tomás Gutiérrez Alea (1928–1996), kuubalainen elokuvaohjaaja ja -käsikirjoittaja.
Chairóneia

Chairóneia (; myös Herónia) on Kreikan kylä sekä samanniminen Livadeián kunnan kunnallisyksikkö (Δημοτική Ενότητα Χαιρωνείας, Dimotikí Enótita Chaironeías) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 1 382 ja varsinaisen Chairóneian kylän väkiluku 556 (vuonna 2011). Chairóneia sijaitsee linnuntietä noin neljä kilometriä pohjoisluoteeseen Livadeián kaupungista ja noin 12 kilometriä länteen Orchomenóksesta. Kylä on ottanut nimensä antiikin aikaisesta Khaironeian kaupungista, joka sijaitsi sen paikalla. Se tunnetaan muun muassa vuonna 338 eaa. alueella käydystä Khaironeian taistelusta. Kylässä on joitakin antiikin aikaisia jäännöksiä, kuten suurikokoinen leijonapatsas, joka löydettiin vuonna 1818. Kylässä toimii Chairóneian arkeologinen museo. Nykyisen, myöhemmin syntyneen Chairóneian kylän nimi oli alun perin Kópraina (Κόπραινα; myös Kápraina, Κάπραινα). Se nimettiin uudelleen antiikin aikaisen kaupungin mukaan vuonna 1916. Chairóneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Dávleian, Koróneian ja Kyriákin kanssa, jolloin se muuttui uuden kunnan kunnallisyksiköksi. == Kunnallisyksikön osat == Chairóneian kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Ágios Vlásios Ágios Vlásios 212 Akóntio Akóntio 127 Anthochóri Anthochóri 207 Chairóneia Chairóneia 556 Profítis Ilías Profítis Ilías 82 Prosílio Prosílio 33 Thoúrio Thoúrio 127 Vasiliká Vasiliká 38 Yhteensä: 1 382 == Lähteet == == Aiheesta muualla == Luokka:Keski-Kreikan entiset kunnat Luokka:Keski-Kreikan kylät Luokka:Livadeiá
Ermióni

Ermióni () on Kreikan kaupunki sekä samanniminen Ermionídan kunnan kunnallisyksikkö (Δημοτική Ενότητα Ερμιόνης, Dimotikí Enótita Ermiónis) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 4 099 ja varsinaisen Ermiónin kaupungin väkiluku 2 505 (vuonna 2011). Ermiónin kaupunki sijaitsee pienellä niemellä Argoliin niemimaan etelärannikolla. Se on saanut nimensä antiikin ajan Hermionen kaupungista, joka sijaitsi samalla paikalla. Ermióni on nykyisin pienimuotoinen turistikohde ja muistuttaa monin tavoin Kreikan saaristokaupunkeja. Kaupungin satamasta on yhteys Pireukseen sekä kaupungin edustalla sijaitseville Dokóksen ja Hydran saarille. Ermiónin kunnallisyksikkö käsittää Ermionídan kunnan itäosan. Ermióni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ermionídan kunnaksi yhdessä Kranídin kanssa, jolloin se muuttui uuden kunnan kunnallisyksiköksi. == Kunnallisyksikön osat == Ermiónin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ermióni Achladítsa 135 Ágioi Anárgyroi 193 Ermióni 2 505 Kouvérta 81 Petrothálassa Ermiónis 148 Iliókastro Iliókastro 550 Triantafýlli 8 Thermisía Agía Aikateríni 15 Aktí Ýdras 7 Metóchi 36 Pigádia 52 Plépi 18 Solinári 20 Thermisía 331 Yhteensä: 4 099 == Lähteet == == Aiheesta muualla == Luokka:Ermionída Luokka:Peloponnesoksen entiset kunnat Luokka:Peloponnesoksen kaupungit
T. E. Cliffe Leslie

Thomas Edward Cliffe Leslie (1827–1882) oli brittiläinen taloustieteilijä. Hän oli professori vuodesta 1853 Queen's Collegessa ja 1869–1874 Lontoossa. Hänen katsotaan olleen englantilaisen taloustieteen historiallisen suuntauksen perustaja.Iso tietosanakirja, osa 7 vuodelta 1934, palsta 1097 == Teoksia == *Essay on Wages (1868) *Land Systems and Industrial Economy of Ireland, England and Continental Countries (1870) *Essays in Political and Moral Philosophy (1879). == Lähteet == Luokka:Brittiläiset taloustieteilijät Luokka:Brittiläiset professorit Luokka:Vuonna 1827 syntyneet Luokka:Vuonna 1882 kuolleet
Fredrik Lundelin

Fredrik Lundelin (1835– 17. toukokuuta 1918 Tampere) oli suomalainen kuoronjohtaja, joka 1800-luvun lopussa tunnettiin yhtenä Tampereen merkittävimmistä musiikkivaikuttajista. == Elämä == Tampereelle töiden perässä vuonna 1858 muuttanut Lundelin työskenteli aluksi Tampereen Verkatehtaalla vanuttajana ja yleni myöhemmin työnjohtajaksi. Lundelin innostui musiikista vasta Tampereella, jossa hänen opettajanaan toimi Pellavatehtaan Lauluseuran 1869 perustanut kansakoulunopettaja Antti Tervo. Hän opetti Lundelinille laulun lisäksi myös kuoronjohtamista.Seppänen, s. 79–80. Vuonna 1879 Lundelin pääsi johtamaan Tampereen kaupungin satavuotisjuhlissa esiintynyttä kuoroa ja 1884 hän sai johdettavakseen pellavatehtaalla toimineen Kansanvalistusseuran kuoron, jonka nimeksi pian muutettiin Tampereen Työväen Lauluseura. Myöhemmin Lundelin jatkoi itse musiikinopettajana, hänen oppilaisiinsa kuului muun muassa Lundelinin tyttären kanssa avioitunut varastopäällikkö Ernst Lindroth. Ludelin toimi aktiivisesti myös Tampereen Työväenyhdistyksessä, jota hän oli perustamassa vuonna 1866. Vuonna 1888 Lundelin ehdotti Tampereen talouskoulun perustamista, joka aloitti toimintansa neljä vuotta myöhemmin. == Perhe == Lundelinin puoliso oli Eeva Frisk. Perheen lapsista Fredrika, Vendla (1862–1949), Sikstus Bernhard (1860–1932) ja August (1871–1950) olivat myös musiikinharrastajia. Vendla toimi muun muassa Tampereen työväenyhdistyksen kuoron pitkäaikaisena johtajana, Sikstus Bernhard oli musiikinopettaja sekä Tampereen kaupungin musiikkijohtaja ja Tampellan verkatehtaan johtajaksi noussut August toimi myös Tampereen Orkesteriyhdistyksen sellistinä. Lundelinista ja hänen neljästä lapsestaan on henkilökuvat vuonna 1947 ilmestyneessä Helvi Jokisen teoksessa Renkaita suvannon pinnassa, joka esittelee tamperelaisia kulttuurivaikuttajia. Säveltäjä Ernst Linko ja kapellimestari Erkki Linko puolestaan ovat hänen tyttärensä Marian lapsia. Fredrik Lundelin kuoli sisällissodan päättymisen jälkeen toukokuussa 1918 poikansa kotitalossa taisteluissa raunioituneessa Kyttälän kaupunginosassa. Kansan Sivistysrahaston alaisuudessa toimii nykyään Sikstus Bernhard, Fredrik ja Vendla Lundelinin rahasto. == Lähteet == * ===Viitteet=== Luokka:Suomalaiset kuoronjohtajat Luokka:Suomalaiset musiikkivaikuttajat Luokka:Vuonna 1835 syntyneet Luokka:Vuonna 1918 kuolleet
Fílippoi

Fílippoi (; myös Fílippi) on Kreikan kylä sekä samanniminen Kaválan kunnan kunnallisyksikkö (Δημοτική Ενότητα Φιλίππων, Dimotikí Enótita Filíppon) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 11 711 ja varsinaisen Fílippoin kylän väkiluku 894 (vuonna 2011). Fílippoi sijaitsee linnuntietä noin 12 kilometriä luoteeseen Kaválan kaupungista. Kunnallisyksikkö käsittää Kaválan kunnan pohjoisosan. Fílippoi on saanut nimensä antiikin ajan Filippoin kaupungista, joka sijaitsi kunnallisyksikön alueella lähellä nykyistä Krinídesin kaupunkia, noin kuusi kilometriä länteen nykyisestä kylästä. Fílippoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kaválan kuntaan. == Kunnallisyksikön osat == Fílippoin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Amygdaleónas Amygdaleónas 2 724 Fílippoi Fílippoi 894 Koryfés Koryfés 38 Krinídes Krinídes 3 365 Kryonéri Kryonéri 690 Limniá Limniá 35 Lykóstomo 41 Vounochóri 106 Lydía Lydía 808 Palaiá Kavála Palaiá Kavála 108 Polýnero Kranochóri 7 Polýnero 18 Polýstylo Dáto 310 Mikrochóri 90 Polýstylo 420 Zygós Prósfyges 572 Zygós 1 485 Yhteensä: 11 711 == Lähteet == Luokka:Itä-Makedonian ja Traakian entiset kunnat Luokka:Itä-Makedonian ja Traakian kylät Luokka:Kavála
Górtyna (Arkadia)

Górtyna (; myös Górtina; virallisesti Δημοτική Ενότητα Γόρτυνος, Dimotikí Enótita Górtynos) on yksi Megalópolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 720 (vuonna 2011). Górtyna on saanut nimensä antiikin ajan Gortyksen kaupungista, joka sijaitsi sen alueella. Górtyna oli itsenäinen kunta vuoden 2010 loppuun saakka. Sen kuntakeskus oli Górtynan suurin asutus Karýtainan kylä. Vuoden 2011 alussa kunta yhdistettiin Kallikrates-suunnitelmana tunnetun aluehallintouudistuksen myötä Megalópolin kuntaan yhdessä Falaisían kanssa, jolloin se muuttui uuden kunnan kunnallisyksiköksi. == Kunnallisyksikön osat == Górtynan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Atsícholos Atsícholos 45 Karýtaina Kalyvákia 19 Karýtaina (Karítaina) 232 Karvounáris 23 Katsímpalis Katsímpalis 32 Kotílio Kotílio 64 Palátos 10 Strongyló 8 Kourouniós Kourouniós 33 Kyparíssia Kyparíssia 58 Mavriá Mavriá 31 Sarakíni Kryónero 20 Palaiókastro 23 Sarakíni 8 Vlachorráptis Vlachorráptis 40 Zóni Zóni 74 Yhteensä: 720 == Lähteet == == Aiheesta muualla == Luokka:Megalópoli Luokka:Peloponnesoksen entiset kunnat
Iolkos

Iolkos (, ) oli mykeneläisaikainen palatsikeskus ja asutus sekä antiikin aikainen kaupunkivaltio (polis) Magnesiassa, Thessaliassa Kreikassa. Sen todennäköinen arkeologinen kohde sijaitsee Vóloksen kunnassa lähellä Dimínin kaupunkia. Iolkos oli kreikkalaisessa mytologiassa paikka, josta argonautit lähtivät retkelleen Argo-laivalla Iasonin johdolla. Iolkoksen kuninkaana myyteissä toimivat Iasonin isä Aison sekä Pelias. Iolkoksen oletetaan olevan sama paikka kuin Dimínin läheltä löydetty mykeneläisaikainen asutus. Nykyinen Iolkóksen kylä sijaitsee eri paikassa. Dimínin alue oli ollut asuttu jo neoliittisella kivikaudella. Varhaisella tai keskisellä helladisella kaudella eli pronssikaudella asutus siirtyi alemmaksi noin 150 metriä kaakkoon neoliittisen asutuksen paikasta. Asutus on perustettu 1400-luvulla eaa. ja kukoisti 1300- ja 1200-luvuilla eaa. Se koostui megaron-tyylisistä taloista, jotka oli rakennettu noin 4,5 metriä leveän pohjois-eteläsuuntaisen pääkadun varrelle. Katua on säilynyt noin 45 metrin matkalta. Asutuksen koko on ollut noin 100 000 neliömetriä ja se sijaitsi Pagasainlahden pohjukassa. Iolkoksesta on löydetty myös mykeneläisaikainen palatsikeskus, joka syntyi 1200-luvun eaa. alkupuolella. Se oli ilmeisesti rakennettu varhaisemman, 1300-luvulla eaa. rakennetun megaronin paikalle. Palatsissa oli kaksi megaronia sekä pienempiä rakennuksia ja keskuspiha. Se tuhoutui tulipalossa 1200-luvun eaa. lopulla tai 1100-luvun eaa. alkupuolella. Järjestelmälliset arkeologiset kaivaukset alueella alkoivat vuonna 1980 ja jatkuvat edelleen. == Lähteet == == Aiheesta muualla == *
Ithómi (Messenia)

Ithómi (; virallisesti Δημοτική Ενότητα Ιθώμης, Dimotikí Enótita Ithómis) on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1 879 (vuonna 2011). Ithómi on saanut nimensä sen alueella sijaitsevasta Ithómi-vuoresta (myös Voulkánou) sekä antiikin ajan Ithomen kaupungista, joka sijaitsi aiemmin Messenen kaupungin paikalla. Messenen rauniot ovat Ithómin tunnetuin nähtävyys. Kunnallisyksikkö käsittää Messínin kunnan pohjoisosan. Ithómi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Aristoméniin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi. == Kunnallisyksikön osat == Ithómin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Archaía Messíni Mavrommáti 142 Voulkánoksen luostari (Moní Voulkánou) 2 Petrálona 52 Aristodímeio Aristodímeio 238 Arsinói Arsinói 160 Kefalinós Kefalinós 112 Lámpaina Lámpaina 168 Revmatiá Chrysótopos 1 Revmatiá 42 Valýra Valýra 843 Zerbísia Konchýli 28 Zerbísia 91 Yhteensä: 1 879 == Lähteet == Luokka:Messíni Luokka:Peloponnesoksen entiset kunnat
Ithómi

Ithómi eli Ithome () voi viitata seuraaviin paikkoihin Kreikassa: * Ithome, antiikin aikainen kaupunki Messeniassa, myöhempi Messene * Ithómi, vuori Messeniassa * Ithómi, Messínin kunnan kunnallisyksikkö ja entinen kunta Messenian alueyksikössä Peloponnesoksen alueella * Ithómi, Mouzákin kunnan kunnallisyksikkö ja entinen kunta Kardítsan alueyksikössä Thessalian alueella
Lérna

Lérna (; virallisesti Δημοτική Ενότητα Λέρνας, Dimotikí Enótita Lérnas) on yksi Árgos-Mykíneen kunnan kunnallisyksiköistä ja entinen itsenäinen Kreikan kunta. Se sijaitsee Argoliin alueyksikössä Peloponnesoksen alueella. Kunnallisyksikön väkiluku on 2 319 (vuonna 2011). Lérnan kunnallisyksikön alue sijaitsee Argoliinlahden pohjukassa. Se on saanut nimensä antiikin ajan Lernan alueesta, joka oli tunnettu lähteistään ja järvestään sekä kreikkalaisessa mytologiassa erityisesti Lernan Hydrasta. Lernan alue sijaitsi nykyisen Mýloin kylän lähellä. Lérna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Koutsopódin, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Lérnan kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Andrítsa Andrítsa 33 Kivéri Kivéri 911 Spiliotákis 39 Velanidiá 79 Mýloi Kalamáki 100 Kougaíika 31 Mýloi 610 Skafidáki Almyrós 11 Dichália 67 Skafidáki 438 Yhteensä: 2 319 == Lähteet == == Aiheesta muualla == Luokka:Árgos-Mykínes Luokka:Peloponnesoksen entiset kunnat
Selwyn Lloyd

Selwyn Lloyd (28. heinäkuuta 1904, Liverpool – 1978) oli brittiläinen poliitikko ja asianajaja. Vuonna 1944 hän erosi liberaaleista ja liittyi konservatiiveihin. Hän oli alahuoneen jäsen vuodesta 1945, toinen ulkoministeri 1951–1954, elintarvikeministeri 1954–1955, puolustusministeri 1955, ulkoministeri 1955–1960 ja valtiovarainministeri 1960–1962. Hänellä oli keskeinen asema Suezin kriisin aikana vuonna 1956. == Lähteet == Luokka:Brittiläiset poliitikot Luokka:Yhdistyneen kuningaskunnan ulkoministerit Luokka:Yhdistyneen kuningaskunnan puolustusministerit Luokka:Yhdistyneen kuningaskunnan valtiovarainministerit Luokka:Vuonna 1904 syntyneet Luokka:Vuonna 1971 kuolleet
Koutsopódi

Koutsopódi (; myös Kutsopódi; ) on Kreikan kylä sekä samanniminen Árgos- Mykíneen kunnan kunnallisyksikkö (Δημοτική Ενότητα Κουτσοποδίου, Dimotikí Enótita Koutsopodíou) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 3 272 ja varsinaisen Koutsopódin kylän väkiluku 1 857 (vuonna 2011). Koutsopódi on vanhan Mysias-nimisen alueen keskus. Antiikin aikana siellä oli Demeterin pyhäkkö. Nykyisin samalla paikalla on Vapahtajan kirkastumisen (Metamórfosi Sotíros) kirkko. Koutsopódi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Lérnan, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Koutsopódin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Koutsopódi Aerodrómio 111 Agía Aikateríni 49 Koutsopódi 1 857 Panórama 137 Sýnoro 23 Malantréni Malantréni 498 Schinochóri Chélmis 0 Schinochóri 305 Vroústi Chantákia 33 Stathaíika 240 Vroústi 19 Yhteensä: 3 272 == Lähteet == Luokka:Árgos-Mykínes Luokka:Peloponnesoksen entiset kunnat Luokka:Peloponnesoksen kylät
Lýrkeia

Lýrkeia () tai Lyrkeía (Λυρκεία) on Kreikan kylä sekä samanniminen Árgos- Mykínesin kunnan kunnallisyksikkö (Δημοτική Ενότητα Λυρκείας, Dimotikí Enótita Lyrkeías) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 2 058 ja varsinaisen Lýrkeian kylän väkiluku 319 (vuonna 2011). Lýrkeian kylä sijaitsee linnuntietä noin 18 kilometriä länsiluoteeseen Árgoksen kaupungista. Lýrkeian kunnallisyksikkö käsittää alueen Árgos-Mykínesin kunnan länsiosassa. Antiikin aikana nykyisen kylän lähellä sijaitsi Orneain kaupunki. Nykyisen kylän aiempi nimi oli Káto Bélesi (Κάτω Μπέλεσι). Se nimettiin vuonna 1928 uudelleen antiikin Lyrkeian kaupungin mukaan, koska Orneain raunioita luultiin vielä tuolloin Lyrkeiaksi. Lýrkeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykínesin kunnaksi yhdessä Achladókampoksen, Aléan, Árgoksen, Koutsopódin, Lérnan, Mykínesin ja Néa Kíoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Lýrkeian kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Frégkaina Ágios Stéfanos 12 Frégkaina 58 Merkoúri 58 Gymnó Gymnó 306 Tsirístra 13 Kaparélli Kaparélli 299 Karyá Ágios Geórgios 14 Agrilítsa 149 Aría 13 Bozionelaíika 39 Choúni 124 Galanaíika 25 Galáti 43 Karyá 165 Spanaíika 85 Straví Ráchi 19 Kefalóvryso Doúka Vrýsi 76 Kefalóvryso 53 Lýrkeia Lýrkeia 319 Neochóri Neochóri 63 Stérna Stérna 125 Yhteensä: 2 058 == Lähteet == Luokka:Árgos-Mykínes Luokka:Peloponnesoksen entiset kunnat Luokka:Peloponnesoksen kylät
Lyrkeia

Lyrkeia (, myös Lyrkeion, , ) oli antiikin aikainen kaupunki Argoliissa Kreikassa. Se sijaitsi nykyisen Árgos-Mykíneen kunnan alueella lähellä nykyistä Schinochórin kylää. == Maantiede == Lyrkeia sijaitsi Argoliissa luoteeseen Argoksen kaupungista sen ja Orneain kaupungin puolivälissä, 60 stadioninmitan päässä kummastakin. Sen kautta kulki Argoksesta luoteeseen päin lähtenyt tie nimeltä Klimaks, joka seurasi Inakhos-jokea.Strabon: Geografika VI s. 271; kohdassa VIII s. 376 is a false reading for Λυρκεῖον == Historia == Lyrkeian kaupungin arvellaan olleen olemassa arkaaisella ja klassisella kaudella. Sitä ei ole luettu nykytutkimuksessa polisten eli itsenäisten kaupunkivaltioiden joukkoon, mutta on arveltu, että se olisi saattanut olla Argoksen alainen polis jossakin vaiheessa historiaansa. Kaupungin sanotaan olleen alun perin nimeltään Lynkeia, ja saaneen nimensä Lynkeuksesta, joka pakeni sinne sen jälkeen kun Danaoksen tyttäret olivat murhanneet kaikki hänen veljensä hääyönään. Hän ilmoitti uskolliselle vaimolleen Hypermnestralle turvallisesta saapumisestaan perille sytyttämällä soihdun, ja Hypermnesta ilmoitti samoin olevansa turvassa pitämällä soihtua ylhäällä Larissalla, Argoksen akropoliilla. Myöhemmin kaupungin nimeksi tuli Lyrkeia Lyrkoksesta, Lynkeuksen pojan Abaan pojasta. Pausaniaan aikana kaupunki oli raunioina.Pausanias: Kreikan kuvaus 2.25.4–5; Pseudo-Apollodoros: Bibliotheke 2.1.5. Orneain raunioita luultiin aiemmin virheellisesti antiikin Lyrkeian kaupungin jäänteiksi. Siksi niiden lähellä sijaitseva nykyinen Lýrkeian kylä, aiempi Káto Bélesi, on nimetty Lyrkeian mukaan vuonna 1928. == Lähteet == Luokka:Antiikin Argoliin kaupungit Luokka:Árgos-Mykínes
Medeon (Fokis)

Medeon () oli antiikin aikainen kaupunki ja kaupunkivaltio (polis) Fokiin maakunnassa Kreikassa. Se sijaitsi nykyisen Boiotian Dístomo-Aráchova- Antíkyran kunnan alueella noin neljä kilometriä kaakkoon nykyisestä Áspra Spítian kylästä. == Maantiede == Medeon sijaitsi Korintinlahteen kuuluvan Antikyranlahden pohjoisrannalla. Pausaniaan mukaan kaupunki sijaitsi lähellä Antikyran kaupunkia, ja nykyisin se sijoitetaan lahden rannalle toiselle puolelle Antikyran paikasta (ja nykyisestä Antíkyran kylästä) nähtynä. Alue oli antiikin aikana Fokista, mutta nykyisin se kuuluu Boiotian alueyksikköön. Strabon sijoitti Medeonin lännemmäksi Krisanlahden rannalle noin 160 stadioninmitan eli 28 kilometrin päähän Boiotian rajalta.Pausanias: Kreikan kuvaus 10.3.2, 10.36.6.Strabon: Geografia 9. Fokiin Medeonia ei tule sekoittaa Boiotian Medeoniin. == Historia == Medeon on ollut asuttu viimeistään pronssikaudella, ja sen akropolis eli linnavuori oli käytössä mykeneläisellä ajalla noin 1400–1150 eaa. Alueelta on löydetty mykeneläisiä hautoja, muun muassa yksi tholos-hauta eli pyöröhauta. Kreikkalaisessa mytologiassa kaupunki sai nimensä Pyladeen ja Elektran pojasta Medeonista. Kreikan pimeinä vuosisatoina asutuksessa saattoi olla katkos. Varmuudella paikka oli asuttu jälleen geometrisella kaudella. Medeon oli 300-luvulla eaa. osa Fokiin liittoa. Kaupungin kansalaisesta käytettiin etnonyymiä Medeōnios (). Medeon tuhottiin kolmannen pyhän sodan lopulla vuonna 346 eaa. Noin 175/135 eaa. kaupunki oli liitossa (sympoliteia) ylempänä vuoristossa sijainneen Stiriin kaupungin kanssa. Sen seurauksena Medeon lakkasi olemasta itsenäisenä poliksena, ja siitä tuli Stiriin fratria. Kaupunki oli raunioina Pausaniaan aikana 100-luvulla jaa. Ensimmäiset arkeologiset kaivaukset alueella suoritettiin vuonna 1907. Varsinaiset kaivaukset suoritettiin 1960-luvulla melko pikaisesti, kun lähelle oltiin rakentamassa teollisuutta. == Rakennukset ja löydökset == Medeonin ydin sijaitsi akropolis-kukkulalla lahden rannalla. Se oli ympäröity muurein, joiden pituus itä-länsisuunnassa oli noin 200 metriä ja leveys pohjois-eteläsuunnassa noin 150 metriä. Muureista ja luoteisosan kolmesta tornista osa on säilynyt. Kukkulan huipulla on todennäköisesti julkisiin rakennuksiin kuuluneita jäänteitä. Myös kaupungin hautausmaa on löydetty. Medeonin haudasta numero 239 on löydetty luusta tehty sinettileimasin (MED Zg 1), jossa on kolme lineaari-B-kirjoitusmerkkiä. Hauta on ajoitettu myöhäismykeneläiselle kaudelle LH IIIC (1200–1100/1050 eaa.), mutta itse leimasimen on ehdotettu voivan olla eräänlainen perintökalleus varhaisemmalta ajalta, kausilta LH IIIA–IIIB (n. 1400–1200 eaa.), jolloin lineaarikirjoitus oli vielä käytössä. Leimasimen teksti on , e-ko-ja, mikä saattaa olla tuntematon henkilön- tai paikannimi. Leimasin on nykyisin Delfoin arkeologisessa museossa. == Lähteet == == Aiheesta muualla == Luokka:Antiikin Fokiin kaupungit Luokka:Arkeologiset kohteet Kreikassa Luokka:Dístomo- Aráchova-Antíkyra Luokka:Mykeneläiset arkeologiset kohteet
Néa Chalkidóna

Néa Chalkidóna (; myös Néa Halkidóna; ) on Kreikan kaupunki sekä samanniminen Filadélfeia-Chalkidónan kunnan kunnallisyksikkö (Δημοτική Ενότητα Νέας Χαλκηδόνας, Dimotikí Enótita Néas Chalkidónas) ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 9 822 (vuonna 2011). Néa Chalkidóna sijaitsee noin kuusi kilometriä Ateenan keskustasta pohjoiseen ja se on Ateenan esikaupunkialuetta. Kaupungin nimi, ”Uusi Khalkedon”, viittaa Vähässä-Aasiassa sijainneeseen Khalkedonin kaupunkiin, jonka alueelta muutti Ateenaan paljon kreikkalaista väestöä 1920-luvulla osana Kreikan ja Turkin väestönvaihtoa. Néa Chalkidóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Filadélfeia-Chalkidónan kunnaksi yhdessä Néa Filadélfeian kanssa, jolloin se muuttui uuden kunnan kunnallisyksiköksi. == Lähteet == Luokka:Attikan entiset kunnat Luokka:Attikan kaupungit Luokka:Filadélfeia-Chalkidóna
Johannes Kreidl

Johannes Kreidl (s. 7. maaliskuuta 1996) on itävaltalainen jalkapalloilija, joka edustaa Veikkausliigassa pelaavaa Kuopion Palloseuraa lainalla Hamburger SV:n organisaatiosta. Hän on pelipaikaltaan maalivahti. == Ura Itävallassa ja Saksassa == Kreidl siirtyi huhtikuussa 2014 Wacker Innsbruckin kakkosjoukkueeseen, jossa hän pelasi vain yhden ottelun, ennen kuin hän siirtyi saman vuoden heinäkuussa Saksan Bundesliigassa pelaavan Hamburger SV:n kakkosjoukkueeseen. Hampurilaisseurassakin Kreidl pelasi vain yhden ottelun Regionalliga Nordissa. Helmikuussa 2016 Kreidl siirtyi Veikkausliigan Kuopion Palloseuraan vuoden lainasopimuksella. Tammikuussa 2017 Kreidl siirtyi kaudeksi Saksaan 1. FC Nürnbergin II-joukkueeseen, josta hän palasi Itävaltaan kaudeksi 2018/19, jossa hän pelasi toisen divisioonan seuran SV Riediin, jota hän oli nostamassa Itävallan Bundesliigaan vuonna 2020. == Kuopion menestyksen ajan maalivahti 2020-luvulla == Kaudeksi 2021 Kreidl palasi uudelleen Kuopioon KuPS:n Veikkausliigaseuraan, jossa hän on pelannut neljä kautta, jona aikana hän on ollut voittamassa kaudella 2024 Suomen mestaruuden. Elokussa 2023 Kreidl teki KuPS:n kanssa peräti viiden vuoden sopimuksen. == Itävallan maajoukkueissa == Kreidl on pelannut Itävallan alle 18-, alle 19-, alle 20- ja alle 21-vuotiaiden maajoukkueessa kaikkiaan kahdeksan maaottelua. == Saavutukset == === Joukkue === * Itävallan 2. Ligan mestaruus kaudella 2020 * 3 Suomen cup-mestaruutta (2021, 2022 ja 2024) * Suomen mestaruus kaudella 2024 * 2 Suomen mestaruushopeaa 2022 ja 2023 === Henkilökohtaisesti === * Veikkausliigan paras maalivahti kausina 2021 ja 2023 == Lähteet == Luokka:Itävaltalaiset jalkapallomaalivahdit Luokka:Vuonna 1996 syntyneet Luokka:Elävät henkilöt
Néa Kíos

Néa Kíos () on Kreikan kaupunki sekä samanniminen Árgos-Mykíneen kunnan kunnallisyksikkö (Δημοτική Ενότητα Νέας Κίου, Dimotikí Enótita Náas Kíou) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Kaupungin ja kunnallisyksikön väkiluku on 2 778 (vuonna 2011). Néa Kíoksen kaupunki sijaitsee Argoliinlahden pohjukassa Ínachos-joen suussa noin kuusi kilometriä etelään Árgoksen kaupungista. Néa Kíos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Koutsopódin, Lérnan, Lýrkeian ja Mykíneen kanssa, jolloin se muuttui uuden kunnan kunnallisyksiköksi. == Lähteet == Luokka:Árgos-Mykínes Luokka:Peloponnesoksen entiset kunnat Luokka:Peloponnesoksen kaupungit
Prosymna

Prosymna () oli mykeneläisaikainen ja antiikin aikainen kaupunki Argoliin maakunnassa Kreikassa. Se sijaitsi myöhemmän Heraionin alueella. Nykyinen Prósymnan kylä on saanut siitä nimensä. pienoiskuva|vasen|Prosymnasta löydettyä keramiikkaa. Kansallinen arkeologinen museo, Ateena. Alueen arkeologiset kaivaukset alkoivat 1800-luvun jälkimmäisellä puoliskolla. Merkittävimmät kaivaukset suoritettiin vuosina 1925–1928 Carl W. Blegenin johdolla. Asutusta on kaivettu vain vähän, koska Heraionin pyhäkköalueen myöhemmät arkaaisen ja klassisen kauden rakennusten jäänteet sijaitsevat sen päällä. Suurin osa löydöistä on peräisin asutuksen hauta-alueilta akropoliin eli linnavuoren läheisiltä kukkuloilta. Alueelta on löydetty yksi tholos- hauta, lukuisia kammiohautoja sekä suuri määrä keramiikkaa. == Lähteet == == Aiheesta muualla == Luokka:Antiikin Argoliin kaupungit Luokka:Árgos-Mykínes Luokka:Mykeneläiset arkeologiset kohteet
Prósymna

Prósymna (; myös Prósimna) tai Prosýmni (Προσύμνη; myös Prósimni) on Kreikan kylä, joka kuuluu hallinnollisesti Árgos-Mykíneen kuntaan, Argoliksen alueyksikköön ja Peloponnesoksen alueeseen. Aiemmin kylä kuului Mykíneen kuntaan ja vuodesta 2011 lähtien Árgos-Mykíneen kunnan Mykíneen kunnallisyksikköön. Kylä muodostaa oman kyläyhdyskuntansa (Τοπική Κοινότητα Προσύμνης, Topikí Koinótita Prosýmnis). Kylän väkiluku on 589 (vuonna 2011). Prósymna sijaitsee linnuntietä noin 14 kilometriä koilliseen Árgoksen kaupungista. Kylä on saanut nimensä mykeneläisaikaisesta Prosymnan asutuksesta, joka sijaitsi sen lähellä. Kylän aiempi nimi oli Bermpáti (Μπερμπάτι), mutta se nimettiin uudelleen muinaisen kaupungin mukaan vuonna 1927. Kylän lähistöllä on paljon mykeneläisaikaisia ja antiikin aikaisia kohteita. == Lähteet == Luokka:Árgos-Mykínes Luokka:Peloponnesoksen kylät